Smernica č. 5/2015
ktorou sa mení a dopĺňa smernica č. 4/2013 upravujúca záväzné postupy pri uplatnení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších zmien v rezorte MŠVVaŠ SR

Gestorský útvar: odbor pre verejné obstarávanie tel.: 02/59374384		Číslo: 2015-5554/3034:1-64AA

Minister školstva, vedy výskumu a športu Slovenskej republiky vydáva v zmysle článku 11, ods. 2, písm. f) bod 2 Organizačného poriadku MŠVVaŠ SR túto smernicu:
Čl. 1	
Predmet úpravy
Smernica č. 4/2013 upravujúca záväzné postupy pri uplatnení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších zmien v rezorte MŠVVaŠ SR sa mení a dopĺňa takto:
Odsek 6 článku 2 znie 

„(6) Riaditeľ PRO povinný predkladať ministrovi prostredníctvom odboru pre verejné obstarávanie ministerstva informácie o zámere vyhlásiť verejné obstarávanie, t. j. návrhy oznámení o vyhlásení verejného obstarávania na všetky nadlimitné zákazky a podlimitné zákazky na dodanie tovaru, na poskytnutie služby a na uskutočnenie stavebných prác, ktoré chce uverejniť v Úradnom vestníku EÚ alebo vo Vestníku verejného obstarávania, a to najmenej 21 dní pred odoslaním oznámenia o vyhlásení verejného obstarávania do príslušného vestníka. Na základe pokynu ministra, odbor pre verejné obstarávanie ministerstva si vyžiada kompletnú dokumentáciu pripravovaného verejného obstarávania,  preskúma opodstatnenosť vyhlásenia predmetného verejného obstarávania a prípadne dá pokyn k zastaveniu alebo prehodnoteniu postupu zadaných podmienok a špecifikácií predmetného verejného obstarávania. Povinnosť podľa prvej vety tohto bodu má len informatívny charakter a nezaväzuje ministerstvo k vydávaniu súhlasných stanovísk.“.

Čl. 2	
Účinnosť
Táto smernica nadobúda účinnosť 1. februára 2015. 

minister